Communitas » Vreemdeling-vriend 'n Getuienis
TuisbladDienste-Communitas Toolkit Gemeentestories Vreemdeling-vriend 'n Getuienis
Vreemdeling-vriend 'n Getuienis
Written by Frederick on March 4, 2009 . Posted in Gemeentestories
Vreemdeling-vriend : 'n getuienis
Tydens die Xenofobia het ons plaaslike N G Kerk veilige verblyf in een van ons lokale gebied aan 'n aantal Zimbabwiërs. Sodoende woon hulle ons eredienste by en gebruik ook Nagmaal saam met ons.
Tydens hierdie gebeure ontmoet ek vir Clifford en Sheila. Ons begin 'n verhouding bou en hulle word ons vriende. Ek ontdek in hulle twee weergebore kinders van die Here met hulle vertroue net op die Here. Dit was my voorreg om hulle van lewensmiddele te voorsien want hulle het regtig niks gehad nie. Die dankbaarheid was onbeskryflik groot. Die res van my familie het ook betrokke geraak,
Hulle is vir my so 'n volmaakte voorbeeld van vertroue op God. Hulle bedel nooit, al gaan dit hoe moeilik, en sodoende sien ek hoe God vir Sy kinders voorsien. Hulle lewer ook getuienis tydens 'n erediens en Clifford haal aan uit 1 Konings 1 : 50 waar Adonia aan die horings van die altaar vasgehou het. So was ons gemeente en kerk ook vir hulle 'n veilige vesting na al die ontberings in hulle eie land. Hulle het skuiling kom soek en God se liefde aangevoel.
Ons tema van hierdie jaar is "God se liefde dring ons" en ek het dit nou ervaar in my verhouding met hulle. Somtyds vra ek myself af "Hoekom uitreik"?, dan kom die antwoord net onomwonde: "God se liefde dring my".
"A stranger is just a friend you do not know", maak nie saak wie of wat hy is nie of wat sy velkleur is nie.